=== Indoiransk ===
[[Fil:Indoarische_Sprachen_Gruppen.png|thumb|left|Udbredelsen af de forskellige indo-ariske sprog i det Indiske subkontinent i dag. De iranske sprog og Nuristan sprogene er ikke inkluderet.]]
De indoiranske sprog er den gren af ætten som har flest medlemmer. Den inddeles i tre hovedgrupper: de indo-ariske sprog, de iranske sprog og nuristansprogene. De indo-ariske sprog inkluderer de indiske sprog så som [[sanskrit]] og de moderne nordindiske sprog som [[hindi]] og [[urdu]], [[marathi]], [[gujarati]] og [[bengali]], og dusinvis af mindre sprog i samme område. Vedisk sanskrit, nedskrevet før 1000 fvt., er det indoeuropæiske sprog hvorfra de ældste nedskrevne tekster findes.<ref>Mallory & Adams 2006:32-35</ref> De iranske sprog udgøres af sprog som [[farsi]] (persisk) og [[Kurdisk (sprog)|kurdisk]], [[Pashto (sprog)|pashto]], og [[ossetisk]]. [[Avestisk]] er et klassisk iransk sprog som kendes fra zoroastriske religiøse skrifter nedskrevet i det tredje århundrede efter vor tid og overleveret i den [[Zarathustrianisme|zoroastriske]] tradition. I jernalderen taltes iranske sprog også af folk som [[mederne]] og [[skyterne]]. Den lille håndfuld nuristansprog tales i Pakistan og Afghanistan af ca. 130,000 mennesker.<ref>Elena Efimovna Kuzʹmina. 2007. The Origin of the Indo-Iranians. BRILL.</ref> De indoiranske sprog deler en række sprogforandringer, for eksempel har de simplificeret vokalsystemet til kun at have tre vokaler: /i, a, u/. Talerne af det urindoiranske sprog kaldte sig selv for ''ārya'' "[[arier]]e" og anså sig selv for værende adelige i forhold til deres naboer, ordet blev senere brugt om hele den indoeuropæiske sprogæt, og senere brugtes termen i racistiske ideologier såsom nazismens racebegreb. På grund af denne udvikling taler mange sprogforskere i dag om de "indiske" sprog snarere end om "indo-arisk".<ref>Hans Henrich Hock, Brian D. Joseph 1996. Language History, Language Change, and Language Relationship: An Introduction to Historical and Comparative Linguistics Walter de Gruyter, p. 58</ref>
Sprog